[{"text_idx": "#000001", "text": "Dau weinidog, dwy ofalaeth a dwy ardal tra gwahanol. Beth yw'r heriau o fugeilio yn Llanuwchllyn yng nghefn gwlad Sir Feirionnydd, a bod yn fugail ar eglwys yng nghanol Llundain?"}, {"text_idx": "#000008", "text": "Mae Rob Nicholls yn adnabyddus i eisteddfotwyr fel beirniad cerdd ac arweinydd corau. Mae'n rhoi'r gorau i arwain Co\u0302r Meibion Taf yng Nghaerdydd er mwyn ymgymryd a\u0302'i ddyletswyddau newydd:"}, {"text_idx": "#000010", "text": "\"Mae'r iaith Gymraeg a thraddodiadau a diwylliant Cymru yn bwysig iawn iddi. Fodd bynnag, mae'n bwysig hefyd ei bod yn eglwys gynwysiedig, felly mae'r gwasanaethau yn ddwyieithog.\""}, {"text_idx": "#000011", "text": "Mae gofalaeth Carwyn Siddall yn un eang ac yn golygu cryn tipyn o deithio ond 'falle ddim cymaint o gur pen ac yw hi i Rob Nicholls, sydd ag aelodau yn byw ar wasgar, mor bell a\u0302 gwahanol begynnau traffordd yr M25 sy'n amgylchynu Llundain:"}, {"text_idx": "#000012", "text": "\"Un o ystyriaethau amlycaf Eglwys ynghanol dinas yw'r ffaith bod yr aelodaeth yn wasgaredig dros ardal eang. Rwy'n ymwybodol iawn o'r problemau sy'n gallu codi o fewn dinas maint Caerdydd, ond yn sylweddoli bod Llundain yn fwy o lawer!"}, {"text_idx": "#000013", "text": "\"Mae'r gwaith a'r dyletswydd o fugeilio praidd gwasgaredig yn bwysicach fyth mewn dinas fel Llundain, a byddwn yn sicrhau, er yr anawsterau, bod ymweld a\u0302'r aelodau yn hanfodol.\""}, {"text_idx": "#000014", "text": "Disgrifiad o\u2019r llun, Rob Nicholls"}, {"text_idx": "#000017", "text": "\"I mi, dyma un o freintiau'r weinidogaeth, sef cael bugeilio pobl ar wahanol achlysuron mewn bywyd, cynnig cysur a gobaith yr Efengyl iddyn nhw yng nghanol eu sefyllfaoedd, a bod o gymorth iddyn nhw yn o\u0302l y galw."}, {"text_idx": "#000020", "text": "I Rob Nicholls, oherwydd natur wasgaredig ac eang ei ofalaeth, mae'n awyddus i fanteisio ar y gwefannau cymdeithasol i ledaenu'r Efengyl:"}, {"text_idx": "#000021", "text": "\"Mae'n bwysig i sicrhau bod ymwelwyr o Gymru a thramor yn gwybod am fodolaeth, lleoliad a hanes Eglwys Gymraeg Canol Llundain, a cheisio denu unrhyw ymwelwyr i ymuno yn yr oedfaon amrywiol."}, {"text_idx": "#000022", "text": "\"Rwy'n awyddus iawn i ddatblygu'r ochr \"dechnegol\" o gyfathrebu a chysylltu gyda chyd-aelodau, cyd-Gymry yn Llundain a thu hwnt gan ddefnyddio cyfryngau cymdeithasol fel Facebook, Twitter a gwefan yr Eglwys."}, {"text_idx": "#000023", "text": "\"Yn ymarferol hefyd, rwy'n awyddus i ail-sefydlu Oedfa'r Hwyr am 18:00. Credaf yn gryf fod potensial i gynnig rhywbeth i Gymry'r ddinas ar yr adeg yma o'r dydd."}, {"text_idx": "#000024", "text": "\"Hefyd, rwyf am sefydlu cyfarfod defosiynol/cymdeithasol yng nghanol yr wythnos am 12:00 ar ddydd Mercher.\""}, {"text_idx": "#000025", "text": "Er bod gofalaeth Carwyn Siddall yn un eang, mae'n cydnabod bod yna fanteision mewn ardal wledig i gymharu a\u0302'r dalgylch eang y bydd Rob yn ei wasanaethu yn Llundain:"}, {"text_idx": "#000028", "text": "Wrth iddo ddechrau ar ei alwedigaeth newydd mae Rob Nicholls yn ffyddiog iawn am ddyfodol Eglwys Gymraeg Llundain i'r Cymry Cymraeg ac am weld cymaint o bobl yn cyd-addoli a\u0302 phosib hyd yn oed os nad ydyn nhw yn gallu deall Cymraeg."}, {"text_idx": "#000029", "text": "\"Mae'n eglwys 'fyw' sydd wedi gweld cynnydd yn nifer yr aelodau a'r ffrindiau sy'n dod yno i addoli. Mae'r aelodau yn chwarae rhan weithredol ym mywyd yr Eglwys trwy arwain yr addoliad a chyfrannu i'r gweithgareddau cymdeithasol."}, {"text_idx": "#000030", "text": "\"Mae 'na fwrlwm yngly\u0302n a\u0302'r lle sy'n argoeli'n dda am ddyfodol yr Eglwys."}, {"text_idx": "#000031", "text": "\"Rwy'n deall natur a'r problemau a chyfleoedd mae gwasanaethau dwyieithog yn eu cynnig. Roedd capeli Penclawdd, fy mhentref genedigol, wedi llwyddo i feithrin a chynnal oedfaon dwyieithog ers nifer o flynyddoedd."}, {"text_idx": "#000034", "text": "Mae Carwyn Siddall yn dymuno yn dda i Rob Nicholls ar ddechrau ei weinidogaeth ac mae'n credu bod yna fanteision i'w cael mewn ardal wasgaredig enfawr fel Llundain:"}, {"text_idx": "#000041", "text": "A470: Dau berson yn yr ysbyty ar o\u0302l gwrthdrawiad"}, {"text_idx": "#000045", "text": "Carchar yn 'agoriad llygad i anghyfiawnder'"}, {"text_idx": "#000050", "text": "Pum munud gyda'r actores Nia Gandhi"}]